open-index/open-wikipedia-markdown huggingface dataset:
Karppinen

**Karppinen** on suomalainen sukunimi, joka on muun muassa seuraavilla henkilöillä:

* Ahti Karppinen (1895–1918), jääkärivänrikki
* Aino Karppinen (s. 1998), jääkiekkoilija
* Anneli Karppinen (s. 1964), näyttelijä
* Antti Karppinen (1923–2015), suurlähettiläs ja ulkoasiainneuvos
* Atte Karppinen (s. 1998), jääkiekkoilija
* Eeva Karppinen (s. 1987), soutaja, Pertti Karppisen tytär
* Elsa Karppinen (os. *Korhonen*, 1901–1957), vasemmistopoliitikko
* Erik Karppinen (1859–1903), Talas-Eera, voimamies
* Henna Karppinen-Kummunmäki (s. 1987), tietokirjailija
* Iiro Karppinen (s. 2003), jääkiekkoilija
* Jari Karppinen (s. 1957), käräjätuomari ja jalkapallovaikuttaja
* Juho Karppinen (s. 1983), soutaja, Pertti Karppisen poika
* Juho Karppinen (s. 1990), jalkapalloilija
* Jukka Karppinen (s. 1966), lauluntekijä
* Kenneth Karppinen, helluntaiseurakunnan pastori ja gospel-muusikko
* Klaus Karppinen (1907–1992), kilpahiihtäjä ja olympiavoittaja, maanviljelijä
* Lyyli Karppinen (o.s. *Hirvimäki*, 1892–1972), kudottaja, yrittäjä ja yritysjohtaja
* Maarit Karppinen (s. 1959), kemisti ja akatemiaprofessori
* Mari Karppinen (s. 1984), televisiotoimittaja ja kirjeenvaihtaja
* Matti Karppinen (s. 1958), yritysjohtaja
* Mika Karppinen (*Gas Lipstick*, s. 1971), muusikko
* Pasi Karppinen (s. 1981), jalkapalloilija
* Pertti Karppinen (s. 1953), kilpasoutaja ja olympiavoittaja
* Raija Karppinen (ent. *Partinen*, nyk *Lindbäck*, 1939–2024), iskelmäsanoittaja
* Reima Karppinen (s. 1958), kilpasoutaja, Pertti Karppisen veli
* Riikka Karppinen (s. 1994), poliitikko ja luonnonsuojelija
* Riikka Karppinen (s. 1991), pesäpalloilija
* Roosa Karppinen (s. 2002), jalkapalloilija
* Salme Karppinen (s. 1937), näyttelijä
* Sami Karppinen, jääkiekkovalmentaja
* Sami Karppinen (s. 1971), Therion-yhtyeen ent. rumpali
* Sami Karppinen, Ruoska-yhtyeen ent. rumpali
* Sanna Karppinen (s. 1979), tietokirjailija, freelancer-kustannustoimittaja, mainonnan suunnittelija
* Teemu Karppinen, rumpali
* Timo Karppinen (s. 1967), suunnistaja
* Tuula Karppinen (o.s. *Kivi*, s. 1958), kuulantyöntäjä, viisiottelija ja soutaja, Reima Karppisen puoliso
* Veikko Karppinen (s. 1986), jääkiekkoilija
Suuri Nevka

**Suuri Nevka** () on Nevan suuhaara Pietarissa Venäjällä. Se erkanee Nevasta Koivusaaren () luona ja virtaa ensin sen ja Korpisaaren () pohjoispuolitse. Kivisaaren () luona siitä erkanee Pieni Nevka ) ja Mistulansaaren () luona Keski-Nevka (). Tämän jälkeen se laskee Suomenlahteen  Ristisaaren () pohjoispuolella. Suureen Nevkaan laskee pohjoisesta vähäinen Mustajoki (). 

## Katso myös
* Suuri Neva

## Lähteet

## Aiheesta muualla
Braatvursti

**Braatvursti** () on saksalaisperäinen paistomakkara. Sen raaka-aineena käytetään yleensä sianlihaa, ja se maustetaan esimerkiksi yrteillä, muskotilla ja sipulilla. Se voi olla raaka- tai ruokamakkara, kooltaan nakin luokkaa. 

Kuuluisinta braatvurstiseutua on Nürnberg, jossa tehdään myös pienimmän kokoiset braatvurstit. Nürnbergiläisellä braatvurstilla on Euroopan unionin nimisuoja. Itä-Sveitsissä, Sankt Gallenin seudulla, ja Liechtensteinissa valmistetaan nimisuojattua St. Galler Bratwurst IGP- eli Olma-Bratwurst-makkaraa.

Saksan osavaltio Baijeri ja Thüringen kiistelevät siitä, kummassa braatvursti on keksitty. Regensburgissa Baijerissa toimiva Wurstkuchl-taverna sanoo olevansa maailman vanhin braatvursti-kioski. Se sijaitsee Kivisillalla, jossa väitetään olleen ruokakoju jo vuonna 1378. Vuonna 2025 Erfurtissa Thüringenissä ovat tutkijat kuitenkin löytäneet asiakirjan, jonka mukaan siellä olisi ollut Brathütte eli makkarakoju jo 1269. Asiasta kiistelivät aiemmin Regensburg ja Nürnberg, ja silloin asia ratkesi Regensburgin hyväksi.

Braatvursti on suosittu grillimakkarana Suomessakin. Sitä valmistetaan sekä raaka- että keittomakkarana mutta ei yhtä mausteisena kuin Saksassa.

## Lähteet

## Aiheesta muualla

* Schutzverband Nürnberger Bratwürste e.&nbsp;V. 
* Deutsches Wörterbuch von Jacob und Wilhelm Grimm "Bratwurst" 
* Leitsätze für Fleisch und Fleischerzeugnisse des Deutsches Lebensmittelbuch|Deutschen Lebensmittelbuchs
1958 Miles

**1958 Miles** on kokoelma-albumi yhdysvaltalaisen jazz-trumpetisti Miles Davisin vuoden 1958 sessioista.

Äänitykset ovat stereo-/monofonisia. Albumi on julkaistu vuosina 1974 ja 2001, levy-yhtiö on Sony Music Entertainment (Japani) ja luettelotunnus on SRCS 9744.

Kansitekstin on tehnyt M. Okazaki ja kansikuvan Masuo Ikeda.

## Kappaleet

; Sivu 1

# On Green Dolphin Street – 9:51
# Fran-Dance  – 5:51
# Stella by Starlight – 4:44

; Sivu 2

# Love for Sale – 11:46
# Little Melonae – 11:05

Albumi sisältää Japanissa aikaisemmin julkaisemattoman kappaleen "Love for Sale". Yhdysvalloissa se on julkaistu kokoelma-albumilla *Black Giants* ja sittemmin albumilla *Something Else*.

## Kokoonpano

* Miles Davis – trumpetti
* John Coltrane – tenorisaksofoni
* Paul Chambers – basso
* Julian "Cannonball" Adderley – alttosaksofoni (1.1-2, 2.1)
* Bill Evans – piano (paitsi 2.2)
* Red Garland – piano (2.2)
* Jimmy Cobb – rummut (paitsi 2.2)
* "Philly" Joe Jones – rummut (2.2)

## Uudelleenjulkaisut

Vuonna 2007 Sony BMG Music Entertainment on julkaissut albumin sarjassa *Original Album Classics* 5xCD (Columbia 88697160382CD3). Albumin nimenä on *58 Sessions Feat. Stella by Starlight* eli *'58 Sessions*. Albumille on lisätty konsertissa äänitetyt kappaleet "My Funny Valentine" (kesto 10:13) ja "Oleo" (10:48). Näistä jälkimmäinen on vauhdikas. Lisäksi "Little Melonaen" tilalla on nopeatempoinen konserttitallenne "Straight, No Chaser". Kappaleen "Fran-Dance" nimi on muodossa "Fran Dance".

## Lähteet

* Miles Davis 5xCD *Original Album Classics* (Columbia 88697160382CD3) 2007
Suuri Neva

**Suuri Neva** () on Nevan suuhaara Pietarissa Venäjällä. Neva jakautuu Suureen Nevaan ja Pieneen Nevaan () Vasilinsaaren eli Hirvisaaren () luona, mistä Suuri Neva virtaa Suomenlahteen Vasilinsaaren eteläpuolitse.

## Katso myös
* Suuri Nevka

## Lähteet

## Aiheesta muualla
Turun suomenkielinen työväenopisto

**Turun suomenkielinen työväenopisto** on Turun kaupungin omistama vapaan sivistystyön oppilaitos. Se on Suomen neljänneksi vanhin kansalaisopisto, joka on aloittanut toimintansa vuonna 1908. Oppilaitos järjestää vuodessa opetusta noin 20&nbsp;000 tuntia jakautuen 900 kurssiin, useaan luentosarjaan ja seminaariin.  Opetus koostuu mm. vieraista kielistä, kädentaidoista, taideaineista, tanssista ja liikunnasta sekä maahanmuuttajille suunnatusta monikulttuurisesta opetuksesta. Opistossa opiskelee vuosittain 15&nbsp;000 aikuista oppijaa. 

## Aiheesta muualla

*Turun suomenkielisen työväenopiston www-sivut
Pieni Nevka

**Pieni Nevka** ) on Nevan suuhaara Pietarissa Venäjällä. Se erkanee Suuresta Nevkasta Kivisaaren () luona ja virtaa edelleen ensin Kivisaaren ja Korpisaaren (), sitten Koivusaaren () ja Ristisaaren () ja viimein Patsassaaren () ja Ristisaaren välitse Suomenlahteen.

## Katso myös
* Pieni Neva

## Lähteet
Opus reticulatum

**Opus reticulatum** (, verkkomainen) oli Antiikin Roomassa käytetty pinnoitustekniikka, jossa Opus caementiciumista valmistetun muuriytimen pintaan aseteltiin pyramidinmuotoisia kiviä vinoriveihin niiden kärki muuriydintä kohti.

Menetelmä oli käytössä ensimmäiseltä vuosisadalta eaa. aina puoliväliin ensimmäistä vuosisataa jaa. Sitä edelsi lyhyesti **opus quasi reticulatum**, jonkinlainen opus incertumin ja opus reticulatumin välimuoto, jossa rivit eivätkä kivet olleet täysin säännönmukaisia.

## Lähteet
* Castrén, Pietilä: Antiikin käsikirja, Otava 2002 

## Aiheesta muualla
Luettelo juutalaisten määrästä maittain

Tämä on luettelo maailman suurimmista juutalaisyhteisöistä maittain

## Maittain

## Maanosittain
### Aasian suurimmat juutalaisyhteisöt

### Afrikan suurimmat juutalaisyhteisöt

### Euroopan suurimmat juutalaisyhteisöt

### Etelä-Amerikan suurimmat juutalaisyhteisöt

### Keski-Amerikan suurimmat juutalaisyhteisöt

### Oseanian suurimmat juutalaisyhteisöt

### Pohjois-Amerikan suurimmat juutalaisyhteisöt

## Maailman juutalaisväestön  historialliset lukumäärät
 

## Katso myös

* Luettelo maailman juutalaisyhteisöistä kaupungeittain

## Lähteet
HMS Pegasus (1917)

**HMS Pegasus** oli Britannian kuninkaallisen laivaston vesilentokoneiden emälaiva.

## Valmistus
Great Eastern Railway tilasi John Brown and Companyltä Clydebankistä matkustaja-alus SS *Stockholmin*, jonka köli laskettiin vuonna 1914. Ensimmäisen maailmansodan vuoksi rakennustyöt telakalla keskeytyivät. Amiraliteetti lunasti aluksen 27. helmikuuta 1917, ja se laskettiin vesille 9. kesäkuuta 1917 sekä nimettiin uudelleen palvelukseen oton jälkeen 28. elokuuta *HMS Pegasukseksi*. Alus oli muutettu toimimaan pyörin varustettujen lentokoneiden tukikohtana rakentamalla aluksen etuosaan lentoonlähtöalusta, ja vesilentokoneiden operointia varten se varustettiin nosturein koneiden veteen laskemiseksi.

## Palvelus
Alus liitettiin palvelukseen otettaessa Suureen laivastoon, jonka mukana se oli Pohjanmeren valvonnassa osallistumatta varsinaisiin taistelutoimiin. Vuodet 1919–1920 alus tuki brittiläisiä bolsevikkeja vastaan taistelleita joukkoja Pohjois-Venäjällä ja Mustallamerellä. Tämän jälkeen alus palveli Välimerellä aina vuoteen 1924 saakka, jolloin se siirrettiin Singaporeen. Alus siirrettiin vuonna 1925 reserviin, ja se myytiin vuonna 1931 romutettavaksi.   

### Lähteet
*
*
*

### Viitteet
Keski-Nevka

**Keski-Nevka** () on Nevan suuhaara Pietarissa Venäjällä. Se erkanee Suuresta Nevkasta () Mistulansaaren () luona ja virtaa sen eteläpuolitse vastapäätä Korpisaarta () ja Ristisaarta () kunnes laskee Suomenlahteen Ristisaaren ja Mistulansaaren välissä.

## Lähteet

## Aiheesta muualla
This Rhythm

**This Rhythm** on suomalaisen musiikkituottaja ja muusikko T. T. Oksalan kolmas studioalbumi ja se on julkaistu vuonna 1992. Oksala on sen itse tuottanut ja levy-yhtiö on Polarvox.

Albumin kappaleista kolme on äänitetty Dublinissa.

## Kappaleet

Sävellykset ovat T.T. Oksalan ja J. Syrjälän yhteistyötä ja sanoitukset on tehnyt H. Bent, ellei toisin ole mainittu.

; CD (Polarvox WISHCD 38)

# I Can Get No Sleep – 4:11
# I Could Be Rich – 3:21
# The Only One – 4:48
# Radio World (säv. T.T. Oksala & H. Bent) – 3:58 
# Innocent Eyes (säv. T.T. Oksala & H. Bent) – 4:25
# Strange Times (trad.) – 3:24
# Angie – 4:48
# This Rhythm – 6:14
# The Dance – 4:02
# Throw Me a Line - 3:24
# Like a Sister – 4:33
# John O'Dreams (säv. P. Tchaikovsky, san. B. Caddick) – 3:05
# Outro (säv. T.T. Oksala) - 3:56

;Kasetti (Polarvox WISHC 38)

; A-puoli

# I Can Get No Sleep – 4:11
# I Could Be Rich – 3:21
# The Only One – 4:48
# Radio World (säv. T.T. Oksala & H. Bent) – 3:58 
# Innocent Eyes (säv. T.T. Oksala & H. Bent) – 4:25
# Strange Times (trad.) – 3:24

; B-puoli

# Angie – 4:48
# This Rhythm – 6:14
# The Dance – 4:02
# Like a Sister – 4:33
# John O'Dreams (säv. P. Tchaikovsky, san. B. Caddick) – 3:05

Kappaleiden tekijänoikeudet omistaa Polarvox Music Publishing Oy paitsi kappaleen "John O'Dreams" osalta Bill Caddic / MCPS.

## Kokoonpano

* T. T. Oksala – sähkö- ja akustinen kitara, kosketinsoittimet, rumpukoneen ohjelmointi, basso, taustalaulu, samplet
* Harry Bent – laulu, taustalaulu
* Salla Mertsalo – akustinen ja sähköviulu, naisääni (B3)
* Annica Viklund – taustalaulu

sekä

* Davy Spillane – Irlannin säkkipilli ja matala tinapilli  (A6, B1-2)
* Jari Kettunen – rummut (A2, A5-6, B1-3)
* Masa Maijanen – basso (A2, A5, B1-2, B4)
* Ana Murto – kosketinsoittimet ja ohjelmointi (A6, B1-3, B4)

Vierailijat:

* Shióbhan Armstrong – kelttiläinen harppu (A3)
* Anssi Nykänen – rummut (A3)
* Mika Jussila – tinatölkki (tin can) (A2)
* Frank Boyle – saarnaajan ääni (B2)
* Dave Murphy – huilut (A2)
* Stina Jean – taustalaulu (A5)
* Kim Lönnholm – taustalaulu (A5)
* Kalle Jämsen – akustinen kitara (A6)
* Mongo Aaltonen – lyömäsoittimet (B3)
* Miri Miettinen – rummut (B4)
* Toni Lähteenmäki – taustalaulu (B2)

## Tuotantotiedot

* tuottaja: T.T. Oksala
* äänityspaikat: Finnvoxin studiot, Helsinki ja Wind Mill Lane Studios, Dublin (A6, B1, B2)
* äänittäjät: T.T. Oksala sekä Dublinissa Kieran Byrne ja T.T. Oksala apunaan Richard O'Donovan
* miksaus ja masterointi: T.T. Oksala Finnvoxin studioilla
* etukannen valokuva: Pasi Mannerkoski
* takakannen valokuva: Riitta Sourander
* albumin suunnittelu: Vesa Lempiäinen 
* C-kasetin kansipaperin valmistaja: Kirjapaino MONDIAL Oy

## Lähteet

* T.T. Oksala MC *This Rhythm* (Polarvox WISHC 38) 1992
Haricot vert

**Haricot vert** (ranskaa: ’vihreä papu’) on hernekasvien (Fabaceae) heimon tarhapapuihin kuuluva yksivuotinen kasvi, joka korjataan varhain.

Haricot vert on taitepapu. Taitepavut ja vahapavut eroavat toisistaan vain värinsä puolesta. Taittopavut ovat vihreitä ja niiden palko on pyöreä tai soikea. Ne ovat tarhapavun (*Phaseolus vulgaris*) viljelymuotoja.
Stalinistinen arkkitehtuuri

**Stalinistinen arkkitehtuuri** (), joka tunnetaan myös nimillä **stalinistinen empiretyyli** ja **stalinistinen uusrenessanssi**, oli Josif Stalinin määräyksestä Neuvostoliiton vuosina 1933–1955 vallalla ollut rakentamisen virallinen tyylisuuntaus. Ensimmäiseksi stalinistista arkkitehtuuria edustavaksi rakennukseksi suunniteltiin 500 metriä korkeaa Neuvostojen palatsia, joka piti rakentaa Moskovaan Kristus Vapahtajan katedraalin päälle. Rakennus ei kuitenkaan toteutunut.

Vaikka Stalin kielsi muut arkkitehtuurisuuntaukset, Neuvostoliitossa rakennettiin edelleen konstruktivistisia teollisuusrakennuksia. Stalinistista arkkitehtuuria ei käytetty massarakentamiseen, koska se oli aikaa vievää ja työlästä. Rakennuksia rakennettiin yleensä vain julkiseen käyttöön ja eliitille. Työläisten rakennukset rakennettiin yksinkertaisiksi ja nopeasti.

Stalinistisesta arkkitehtuurista alettiin luopua Josif Stalinin kuoltua vuonna 1953. Rakennusten valmistuminen kesti liian kauan, ja ne vaativat runsaasti voimavaroja. Vielä 1960-luvulla on kuitenkin muutamia rakennuksia rakennettu stalinistiseen tyyliin, muun muassa Kiovassa sijatseva Hotel Ukrajina.

## Stalinistisen arkkitehtuurin perintö
 
Vaikka stalinistiseen tyyliin rakentaminen päättyikin jo 1950-luvulla, on vielä 2000-luvullakin rakennettu useita rakennuksia stalinistiseen tyyliin, kuten vuonna 2003 valmistunut Triumph Palace. Sitä on sanottu Moskovan ”kahdeksanneksi sisareksi”, mikä tulee siitä, että Stalin rakennutti Moskovaan seitsemän pilvenpiirtäjää, joita kutsutaan nimellä ”Seitsemän sisarusta”.

Venäjän valkoinen talo edustaa osittain myös stalinistista arkkitehtuuria. Rakennus valmistui vuonna 1981.

## Katso myös
* Sosialistinen realismi
* Totalitaarinen arkkitehtuuri

## Lähteet

## Aiheesta muualla

* Moskovan uudet kasvot, Helsingin Sanomat, 22.9.1935, nro 255, s. 29, Kansalliskirjaston digitaaliset aineistot
HMS B.2

**HMS B.2** oli Britannian kuninkaallisen laivaston B-luokan sukellusvene.

## Valmistus

Alus tilattiin Vickers, Sons & Maximilta Barrow-in-Furnessista. Alus laskettiin vesille 30. lokakuuta 1905 ja valmistui 9. joulukuuta.

## Palvelus
Varhain aamulla 4. lokakuuta 1912 lähtivät *B.2*, *[[HMS B.3]]*, *[[HMS B.4]]* sekä *[[HMS B.5]]* Devonportista merelle sotaharjoitukseen yhdessä kahdeksan C-luokan sukellusveneen kanssa. Aamun sarastaessa samalla alueella oli matkalla Yhdysvaltoihin Hampurin-Amerikan linjan *SS Amerika*, joka teki matkaa 20 solmun nopeudella. Risteilyalus törmäsi *B.2*:een Doverin koillispuolella leikaten sukellusveneen lähes kahtia. Vene upposi lähes välittömästi vieden mukanaan koko miehistön kahta lukuun ottamatta. Pelastuneet olivat olleet aluksen sillalla, mutta ainoastaan toinen upseeri ja vahdissa ollut upseeri luutnantti Pollayne oli ainoa hengissä merestä selvinnyt pelastuessaan *[[HMS C.6]]*:een.

## Lähteet
*
*
*

### Viitteet
Vakiofunktio

**Vakiofunktio** on matematiikassa sellainen funktio, joka saa kaikilla muuttujan arvoilla aina saman arvon. Tällaisen funktion kuvaaja on vaakasuora eli se muistuttaa siinä mielessä lineaarista funktiota.  Jos vakiofunktion arvoksi tulee aina c, voidaan kirjoittaa
:  f(x) = c \,
missä c on reaaliluku.

## Esimerkkejä vakiofunktioista
Vakiofunktiot ovat lineaarisen funktion erikoistapauksia, jossa kulmakerroin a = 0. Funktion lauseke sivenee tällöin
:f(x)=a x + b=0 x +b = b
Samoin voidaan ajatella potenssifunktion, jonka asteluku on 0, olevan vakiofunktio
:f(x)=ax^0=a \cdot 1=a
Nollafunktio saa vain arvon 0 ja on siten vakiofunktioiden erikoistapaus.

Trigonometriassa funktio
:f(x)=sin^2x+cos^2x
saa aina arvon 1 ja on siksi vakiofunktio.

## Yleisiä ominaisuuksia
Vakiofunktio on määritelty kaikilla luvuilla, joten lähtöjoukoksi voidaan valita kaikki reaaliluvut \mathbb{R}. Vakiofunktion f kuvaus on surjektio, jos maalijoukkossa on vain luku c 
:f: \mathbb{R} \to \{c\},
mutta kuvaus ei ole koskaan injektio, koska vähintään kaksi lukua (eli tässä tapauksessa kaikki luvut) kuvautuvat samaksi maalijoukon alkioksi c. Tämän vuoksi vakiofunktio ei ole myöskään bijektio.

Vakiofunktiolla ei ole nollakohtia paitsi nollafunktiolla, jolla nollakohtia on koko reaalilukujoukko.

Jos vakiofunktio f(x) = c on yhdistetyssä funktiossa, on tuloksena vakiofunktio:
:(f \circ g)(x)=c \quad tai \quad (g \circ f)(x)=a \quad a,c \in \mathbb{R}

Vakiofunktio on monotoninen funktio. Se voidaan tulkita sekä monotonisesti kasvavaksi- että väheneväksi funktioksi. Se on myös parillinen funktio. Ainoa vakiofunktio, joka on myös pariton funktio, on *nollafunktio*.

Vakiofunktion derivaatta on 
:f'(x)=Dc=0
on aina *nolla* eli *nollafunktio*.

Vakiofunktion integraalifunktio 
:F(x)=\int c \ dx = cx + C
on lineaarinen funktio.

## Lähteet

## Kirjallisuutta
  pdf download

## Aiheesta muualla
* Internetix: Vakiofunktio
Autobahn A9 (Sveitsi)

**Autobahn A9** on moottoritie lounaisessa Sveitsissä. 

## Reitti
A9 on osa kansallista valtatietä N9 (), joka alkaa Juravuoristosta Ranskan rajalta Vallorbesta ja päättyy Alpeille, Italian rajalle, Simplonin solassa sijaisevaan Gondoon. Välillä Essert-Pittet – Villars-Ste-Croix moottoritie A9 kulkee samaa reittiä moottoritien A1 kanssa. Moottoritie A12 erkanee A9:stä Vevey'ssä.

A9 on pääosin 4-kaistainen (Orbe–Sierre). Tie kulkee Valais'n ja Vaud'n kantonien alueella. 

## Rakennushankkeet
Rhônen laaksossa on menossa Sierren ja Vispin välillä rakennushanke, joka pidentää moottoritietä 32 kilometrillä ja muodostaa moottoritiestä yhtenäisen Ballaigues'sta Brigiin. Tieosuus valmistuu suunnitelmien mukaan vuonna 2019. Puolet uudesta osuudesta on tunnelia. Hankkeen kustannusarvio on 3,7 mrd. frangia.

## Lähteet
*

### Viitteet

## Aiheesta muualla
*


Tiedosto: Freeway towards Blécherette.jpg| A9 on Lausannen pohjoispuolella 6-kaistainen
Tiedosto: Montreux-Autoroute A9 (3).jpg | A9 ohittaa Montreux'n ja Chillonin linnan korkealla vuorenrintellä
Tiedosto: Saint Maurice - Ponts..JPG | A9 ylittää Rhônen Saint Mauricessa
Tiedosto: Autobahn A9 Verzweigung Brig-Gils.jpg | Liittymä 34 (Brig-Glis) idästä päin nähtynä
Björn Runge

**Björn Lennart Runge** (s. 21. kesäkuuta 1961 Lysekil) on ruotsalainen elokuvaohjaaja. Runge valmistui Tukholman draamakorkeakoulusta 1989. Hän on työskennellyt muun muassa elokuvaohjaaja Roy Anderssonin kanssa. Rungen draamaelokuva ''Suusta suuhun'' (*Mun mot mun*) oli ehdolla Pohjoismaiden neuvoston elokuvapalkinnon saajaksi vuonna 2006.

## Filmografiaa
**Harry & Sonja* (1996), ohjaus ja käsikirjoitus
**[[Minkä taakseen jättää]]* (*Om jag vänder mig om*) (2003), ohjaus ja käsikirjoitus
**[[Suusta suuhun]]* (*Mun mot mun*) (2005), ohjaus ja käsikirjoitus
**[[Happy End (vuoden 2011 elokuva)|Happy End]]* (2011), ohjaus
**[[The Wife]]* (2017), ohjaus
HMS B.4

**HMS B.4** oli Britannian kuninkaallisen laivaston B-luokan sukellusvene.

## Valmistus

Alus tilattiin Vickers, Sons and Maximilta Barrow-in-Furnessista. Alus laskettiin vesille 14. marraskuuta 1905 ja valmistui 28. tammikuuta 1906.

## Palvelus
Ensimmäisen maailmansodan alkaessa *B.4* oli sijoitettuna Doveriin 3. sukellusvenelaivueeseen. Alus oli laivueensa mukana Goodwinsistä Calais'iin suojaamassa siirtoarmeijan siirtymistä Ranskaan. Vuoden 1915 lopulla alus siirrettiin Ardrossaniin, jossa se korvasi A-luokan sukellusveneen Clyden paikallislaivueessa. Alus myytiin 1. huhtikuuta 1919 romutettavaksi.

## Lähteet
*
*
*

### Viitteet
HMS B.7

**HMS B.7** oli Britannian kuninkaallisen laivaston B-luokan sukellusvene.

## Valmistus

Alus tilattiin osana vuosien 1904-1905 laivasto-ohjelmaa Vickersiltä Barrow-in-Furnessista. Alus laskettiin vesille 30. marraskuuta 1905  ja valmistui 27. maaliskuuta 1906.

## Palvelus
Kesällä 1912 *B.7* siirrettiin Gibraltarille sisaralustensa *[[HMS B.6]]*:n ja *[[HMS B.8]]*:n kanssa. Italian liityttyä ympärysvaltoihin piti Ranskan ja Britannian lähettää aluksia Italian tueksi Adrianmerelle sijoitettua Itävalta-Unkarin laivastoa vastaan. Britannia päätti lähettää osastoon Välimerellä olevat B-luokan sukellusveneet ja *B.7*, *B.8* ja *[[HMS B.9]]*, jotka saapuivat Venetsiaan 11. lokakuuta 1915. Osasto viipyi Venetsiassa lokakuuhun 1916, jolloin H-luokan sukellusveneet saapuivat alueelle.

Alus lähti sisaralustensa mukana 30. lokakuuta Maltalle, jossa ne poistettiin palveluksesta odottamaan päätöstä kohtalostaan. Vuonna 1917 alukset muutettiin partioveneiksi aseistamalla ne 12 naulan tykillä ja rakentamalla ohjauskansi. Muutostöiden jälkeen ne palasivat valvomaan Otrantonsalmen sulkua.

Alus myytiin 31. lokakuuta 1919 romutettavaksi.

## Lähteet
*
*
*
*
*

### Viitteet
HMS B.10

**HMS B.10** oli Britannian kuninkaallisen laivaston B-luokan sukellusvene.

## Valmistus

Alus tilattiin osana vuosien 1904-1905 laivasto-ohjelmaa Vickers, Sons & Maximilta Barrow-in-Furnessista. Alus laskettiin vesille 28. maaliskuuta 1906 ja valmistui 31. toukokuuta.

## Palvelus
Vuoteen 1912 *B.10* viipyi Britteinsaarilla lähinnä rannikonvalvontatehtävissä, minkä jälkeen se siirrettiin *[[HMS B.9]]* ja *[[HMS B.11]]* kanssa Maltalle. Sen tehtävänä oli partioida 1914-1915 Dardanellien ja Italian liityttyä sotaan 1915-1916 Venetsian edustalla. Alus upposi 9. elokuuta 1916 Venetsiassa jouduttuaan ilmahyökkäykseen. Hylky nostettiin ja romutettiin.

## Lähteet
*
*
*

### Viitteet
Driver: San Francisco

**Driver: San Francisco** on Ubisoft Reflectionsin kehittämä ja Ubisoftin julkaisema ''Driver''-pelisarjaan kuuluva toimintaseikkailu- ja ajopeli. Peli julkaistiin syyskuussa 2011 Microsoft Windowsille, PlayStation 3:lle, Xbox 360:lle ja Wiille sekä maaliskuussa 2012 OS X:lle. 

## Pelaaminen

Pelissä ohjataan John Tanner nimistä poliisia, joka joutuu työparinsa Tobias Jonesin kanssa auto-onnettomuuteen vankila-autosta karanneen Charles Jerichon ansiosta.
Jones selviää onnettomuudesta mutta Tanner joutuu koomaan, ja tämän jälkeiset tapahtumat tapahtuvat Tannerin pään sisällä.
Pelaaja voi halutessaan Tannerilla vaihtaa autoa lennosta, vapaa-ajatessaan.
Tannerin pitää auttaa ihmisiä, suorittaa tehtäviä ja voittaa kilpailuja San Franciscossa, jonka alueet aukeavat sitä mukaa, mitä pidemmälle pelissä pääsee.

## Ajoneuvot
Pelissä voi pelata yli 120:llä autolla. Pelissä on rekkoja, poliisi- ja paloautoja ja ambulanssi.

## Aiheesta muualla
* 
*
HMS B.6

**HMS B.6** oli Britannian kuninkaallisen laivaston B-luokan sukellusvene.

## Valmistus

Alus tilattiin Vickers, Sons & Maximilta Barrow-in-Furnessista. Alus laskettiin vesille 30. marraskuuta 1905 ja valmistui 3. maaliskuuta 1906.

## Palvelus
Kesällä 1912 *B.6* siirrettiin Gibraltarille. Turkin liityttyä keskusvaltoihin ensimmäiseen maailmansotaan alkoivat sotatoimet Välimeren itäosissa. Alus siirrettiin alueelle helmikuussa 1915. Sukellusvene *HMS E.15* ajettua karille, jonne sen miehistö joutui sen hylkäämään. Määrättiin *B.6:n* päällikkö luutnantti R. E. Birch tuhoamaan hylku torpedoimalla, jottei se joutuisi vihollisen käsiin. Alus laukaisi molemmat torpedoputkensa saamatta osumaa hylkyyn.

E-luokan sukellusveneiden saavuttua alueelle alus siirrettiin muiden B-luokan alusten mukana Maltalle, jossa se sai uuden tehtävän toimia partioaluksena Pohjois-Afrikan rannikolla Tunisiasta Egyptiin. Alus vapautui kuitenkin pian tehtävästä sopimattomuutensa vuoksi. Alus myytiin 1921 romutettavaksi.

## Lähteet
*
*
*

### Viitteet
Saumauslaasti

**Saumauslaasti** on tavallista laastia hienojakoisempi laasti laattojen ja klinkkerin asennusta varten. Se on tavallisesti valmistettu sementistä, hiekasta, vedestä sekä väriaineista ja joskus myös hienosta sorasta.

## Katso myös
*Laasti
*Muuraus
Jebusilaiset

**Jebusilaiset** (tai **jebusiitit**) olivat Raamatun mukaan muinainen kanaanilaisten heimo, joka asutti Jerusalemin ympäristöä ennen juutalaisten alueen valtausta. Raamatun mukaan Israelin kuningas Daavid valloitti Jerusalemin jebusilaisilta.

Kuuluisin jebusilainen oli Zadok Kananiitti, joka voiteli Salomon kuninkaaksi todennäköisesti argamanipurppuralla värjätyllä öljyllä. Kuningas Salomon temppeli rakennettiin jebusilaisten temppelin tilalle.

Historioitsija Rachel Eliorin mukaan jebusiitit liittoutuivat juutalaisten keskuudessa vallassa olleen Daavidin suvun kanssa ja muodostivat myöhemmin Babylonin vankeuden jälkeen essealaiset yhteisöt niin Kuolleenmeren rannoilla kuin Eufratin laaksoissakin.

Jasser Arafatin käsityksen mukaan nykyiset palestiinalaiset polveutuvat muinaisista jebusilaisista.

## Sukupuu
Jebusilaisten sukupuu Raamatun mukaan:

## Lähteet
Van Dyke Brooke

**Van Dyke Brooke** (oik. **Duncan Stewart McKerrow**; 22. kesäkuuta 1859 Detroit, Michigan &ndash; 17. syyskuuta 1921 Saratoga Springs, New York) oli yhdysvaltalainen, merkittävä varhaisten mykkäelokuvien elokuvaohjaaja, näyttelijä ja käsikirjoittaja New Yorkissa 1900- ja 1910-luvuilla.

## Elämä ja ura
49-vuotias Van Dyke Brooke aloitti elokuvaohjaajan- ja käsikirjoittajanuransa Vitagraph Studiosilla New Yorkissa vuonna 1908. Hän oli toiminut aiemmat vuosikymmenet arvostettuna näyttelijänä Detroitin teatterinäyttämöillä. Van Dyke teki ensiesiintymisensä elokuvissa vuonna 1909 ilmestyneessä *[[His First Girl]]* -lyhytelokuvassa. Van Dyken ensimmäinen ohjaustyö oli *[[The Reprieve: An Episode in the Life of Abraham Lincoln]]* (1908). Hänestä tuli pian Vitagraphin kuuluisimpia ja arvostetuimpia ohjaajia.

Brooke näytteli Vitagraphin suositussa *[[Captain Barnacle]]* -sarjaelokuvassa studion suuren tähden John Bunnyn kanssa. Brooke myös ohjasi *Captain Barnacle* -elokuvia. Elokuvaohjaajana Brooke tunnettiin parhaiten; hän ohjasi erityisesti Vitagraphin toista suurta tähteä Norma Talmadgea tämän varhaisissa menestyselokuvissaan. Brooke näytteli myös Talmadgen kanssa; he tekivät monta yhteistä elokuvaa vuosina 1913&ndash;1915.

Vuonna 1916 Vitagraph Studiosia alettiin uudistamaan, jolloin elokuvayhtiö ”puhdisti” studion ja irtisanoi kaikki vanhat työntekijät; irtisanomisen sai niin näyttelijät kuin ohjaajatkin. Tällöin 57-vuotias Brooke joutui jättämään studion, mutta ohjasi *[[Captain Jinks]]* -sarjaelokuvan loppuun. Näitä elokuvia ilmestyi vuosina 1916&ndash;1917 yhteensä 16 kappaletta. Tämän jälkeen Brooke ohjasi vielä Thanhouser Film Corporationille elokuvat *[[An Amateur Orphan]]* (1917) ja *[[It Happened to Adele]]* (1917) ja American Cinema Corporationille *[[The Stormy Petrell]]* (1919), jonka jälkeen Brooke päätti yli kymmenen vuotta kestäneen ohjaajanuransa noin 220 ohjatun elokuvan jälkeen. 60-vuotias Brooke jatkoi draama- ja komedianäyttelijänä mykkäelokuvissa kuolemaansa saakka.

Van Dyke Brooke kuoli 62-vuotiaana Saratoga Springsin kaupungissa New Yorkissa 17. syyskuuta vuonna 1921. Hänet haudattiin Elmwoodin hautausmaalle kotikaupunkiinsa Detroitiin.

## Lähteet

## Aiheesta muualla

* 
* 
* Van Dyke Brooke Find a Gravessa
Sami Mekni

**Sami Mekni** (s. 30. toukokuuta 1974) on tunisialainen judoka, joka saavutti urallaan kaksi hopeamitalia Afrikan-mestaruuskisoista alle 60 ja 66 kiloisten sarjassa vuosina 1997 ja 1998.

## Lähteet
Bechir Khiari

**Bechir Khiari** (s. 24. huhtikuuta 1960) on tunisialainen entinen judoka, joka saavutti parhaimmillaan pronssia Välimeren kisoista vuonna 1987. Hän kilpaili myös vuonna 1984 Los Angelesin kesäolympialaisissa, jossa Khiari sijoittui seitsemänneksi. Khiari ylsi samaan sijoitukseen vuoden 1987 judon MM-kisoissa Länsi-Saksassa, yli 95-kiloisten sarjassa.

## Lähteet
Agnes Osazuwa

**Agnes Osazuwa** (s. 26. kesäkuuta 1989 Benin City) on nigerialainen pikajuoksija.

Osazuwa kilpaili 2008 Bydgoszczin nuorten MM-kisoissa, joissa karsiutui 100 metrin juoksussa toisissa alkuerissä ajalla 11,68. Hän juoksi samana vuonna Pekingin olympialaisissa Nigerian joukkueessa 4 × 100 metrin viestijuoksun alkuerissä. Loppukilpailussa, jossa Osazuwa ei ollut enää mukana, Nigeria sijoittui alun perin kolmanneksi, mutta nousi myöhemmin olympiahopealle kun Venäjän joukkue hylättiin vuonna 2016. Vuonna 2010 Osazuwa sijoittui Afrikan-mestaruuskisoissa 100 metrillä neljänneksi ajalla 11,33 ja voitti pikaviestissä kultaa. Kauden lopussa hän oli mukana IAAF:n maanosien cupissa Afrikan joukkueessa, joka sijoittui pikaviestissä kolmanneksi.

Osazuwa juoksi Daegun MM-kisoissa 2011 Nigerian joukkueessa, joka oli pikaviestin seitsemäs.

Osazuwa on 150 senttimetriä pitkä ja painaa kilpailukaudella 60 kilogrammaa.

## Henkilökohtaiset ennätykset
Lähde: IAAF
### Ulkoradat
* 100 metrin juoksu: 11,33 (2010)
* 200 metrin juoksu: 23,75 (2009)

## Lähteet
Josef Kaufmann Racing

**Josef Kaufmann Racing** on saksalainen pikkuformulatalli, joka kilpailee nykyään Eurocup Formula Renault ja Formula Renault NEC -sarjoissa. Tallin perusti vuonna 1982 Josef Kaufmann. Talli debytoi Saksan F3 sarjassa, jossa se sijoittui kolmanneksi. Vuonna 1985 talli voitti sarjan mestaruuden. Vuosina 1986-87 talli kilpaili Nigrin-Sport Auto Junior-sarjassa sijoittuen viidenneksi ja kuudenneksi. Vuonna 1991 talli kilpaili Saksan Formula Renault-sarjassa voittaen sarjan mestaruuden. Vuonna 1994 talli voitti toistamiseen saksan F3 luokan mestaruuden B-sarjassa. Talli jatkoi saksan F3-sarjassa vuosina 1997-2001 kilpaillen myös saksan Formula BMW-sarjassa vuonna 2002 sijoittuen sarjan kolmanneksi. Vuonna 2005 talli voitti Formula BMW sarjan mestaruuden. Talli toisti saman seuraavana vuonna. Vuonna 2007 tallin kuljettaja Adrien Tambay voitti Rookie-sarjan mestaruuden ja sijoittui toiseksi World Final kilpailussa. Vuonna 2008 talli voitti euroopan Formula BMW-sarjan mestaruuden ja vuonna 2009 Rookie Cupin mestaruuden. Vuonna 2010 talli voitti kaksi Formula BMW Europe sarjan mestaruutta. Vuonna 2011 talli kilpaili Eurocup Formula Renault-sarjassa voittaen sarjan mestaruuden. Talli jatkoi sarjassa vuonna 2012 voittaen jälleen sarjan mestaruuden. Vuonna 2013 talli sijoittui sarjassa viidenneksi.

## Aiheesta muualla
*http://www.jk-racing.de/ev_history.htm
Kovasikajuttu

**Kovasikajuttu** (kansainvälinen englanninkielinen nimi *The Punk Syndrome*) on Jukka Kärkkäisen ja J-P Passin ohjaama elokuva ”Suomen kovimmasta punk-yhtyeestä”, Pertti Kurikan Nimipäivistä. Elokuva sai ensi-iltansa 4. toukokuuta 2012 Elokuvassa seurataan Pertti Kurikan Nimipäivät -yhtyeen tietä tuntemattomuudesta suuren yleisön suosioon. 

Elokuvan jatko-osa *[[Tokasikajuttu]]* julkaistiin vuonna 2017.

## Palkinnot
*Kovasikajuttu* sai vuonna 2012 Tampereen elokuvajuhlien yleisöpalkinnon. *Kovasikajuttu* esitettiin Kotimaisen kilpailun yli 30-minuuttisten elokuvien sarjassa. Elokuva voitti huhtikuussa 2012 Sveitsissä Visions du Reel -dokumenttifestivaalin kansainvälisen kilpailun tuomariston erikoispalkinnon, joka myönnetään innovatiivisimmalle elokuvalle. Heinäkuussa 2012 elokuva voitti Puolassa T-Mobile New Horizons -festivaalin Films on Art -sarjan pääpalkinnon.  *Kovasikajuttu* oli syksyllä 2012 Suomen ehdokkaana Pohjoismaiden elokuvapalkinnon saajaksi. Syksyllä 2012 elokuvan työryhmälle Jahnukainen, Kärkkäinen, Passi ja Poikselkä myönnettiin elokuvataiteen valtionpalkinto. Helmikuun 2013 Jussi-gaalassa *Kovasikajuttu* palkittiin parhaana dokumenttielokuvana ja sen leikkaaja Riitta Poikselkä parhaasta leikkauksesta. Maaliskuussa 2013 elokuva sai eniten yleisöääniä yhdysvaltalaisen South by Southwest -tapahtuman kansainvälisessä sarjassa. Lokakuussa 2013 *Kovasikajuttu* palkittiin vuoden parhaana tv-dokumenttina yleisradioyhtiöiden järjestämässä Prix Europa -kilpailussa.

## Arviot
*[[Variety]]n* kriitikko antoi elokuvalle kiitosta: ”Poikkeuksellisen mietitty, hauska, kiehtova ja erityisen humaani”.

## Yhtye
Pertti Kurikan Nimipäivät oli vuonna 2009 perustettu punk-yhtye, joka sai alkunsa Lyhty ry:n järjestämässä kehitysvammaisille suunnatussa kulttuurityöpajassa. Yhtyeen nokkamies Pertti Kurikka kirjoitti sanoitukset yhdessä Kari Aallon (laulu) kanssa, sävelsi kappaleet ja soitti kitaraa. Pertin ja Karin lisäksi yhtyeeseen kuuluivat Sami Helle (basso) ja Toni Välitalo (rummut).

## Lähteet
* Kovasikajuttu lähtee maailmalle , Hs.fi, kulttuuri.

### Viitteet

## Aiheesta muualla
*Elokuvan kotisivu (Arkistoitu versio sivustosta)
*Kovasikajuttu nähtävillä Ylen Areenassa kolme kuukautta 5.3.2015 alkaen
Limanpapu

**Limanpapu** eli **voipapu** (*Phaseolus lunatus* eli *Phaeolus limensis*) on hernekasvien heimoon kuuluva papulaji. Papu on saanut nimensä Perun pääkaupungin Liman mukaan. Suuria limanpapuja myydään toisinaan härkäpapuina, vaikka ne ovat eri kasveja.

## Ulkonäkö ja koko

Limanpapu kasvaa joko 30–90 cm korkeana pensaana tai 2–4 m pitkinä köynnöksinä. Lehdet ovat kolmilehdykkäiset. Kukat ovat valkeat tai violetit. Juuret voivat tunkeutua kahden metrin syvyyteen.

## Alkuperä ja levinneisyys
Limanpapu elää luonnonvaraisena Guatemalassa, Meksikossa ja Perussa. Siitä on jalostettu monia lajikkeita, joita viljellään laajalti tropiikissa. Monet niistä menestyvät vuoristossa, mutta jotkut pärjäävät myös merenpinnan tason kuumuudessa. Toiset genotyypit vaativat kukkiakseen 11–12,3 tunnin päivän, toiset kukkivat olipa päivän pituus mitä vain 9 ja 18 tunnin väliltä.

## Ravintoarvo

Limanpapuja kerätään ruoaksi sekä kesken kasvun (vihreinä palkoina) että kypsinä (vaaleankeltaisina). Ne pitää aina keittää, sillä raaoissa pavuissa on myrkkyä. Kuivia papuja liotetaan ennen keittämistä. Kiinassa limanpapuja käytetään myös idätettyinä.

Limanpavussa on vähemmän proteiineja kuin tarhapavussa, mutta proteiinit ovat helpommin imeytyviä, lysiinipitoisuus korkeampi eikä raakojen papujen myrkky ole eläinkokeiden mukaan yhtä vaarallista.

## Lähteet

## Aiheesta muualla
* ITIS: ''Phaseolus lunatus'' 
* United States Department of Agriculture (USDA): ''Phaseolus lunatus'' 
* Flora of China: ''Phaseolus lunatus'' 
* Centre for Agriculture and Biosciences International (CABI): Phaseolus lunatus (lima bean)
Isopäistärkoi

**Isopäistärkoi** (*Eriocrania semipurpurella*) on pieni, violetinsävyinen, päistärkoihin kuuluva perhoslaji. Se on alkeellisen heimonsa kookkaimpia, laajimmalle levinneitä ja yleisimpiä lajeja niin Suomessa kuin muuallakin Euroopassa. Tosiasiassa kyseessä on ilmeisesti useista lajeista muodostuva lajikompleksi.

## Koko ja ulkonäkö
Heimon muiden lajien tapaan isopäistärkoi on vaikeasti määritettävä perhonen, jonka erottaminen muista päistärkoilajeista vaatii yksityskohtaista tarkastelua. Lajin erottaminen erityisesti purppurapäistärkoista (*Eriocrania sangii*) saattaa olla mahdotonta ilman koiraan genitaalipreparaatin tutkimista. Naaraiden määrittäminen on genitaaleistakin vaikeaa.

Etusiivet ovat pääasiassa punaisen violetit, ja niissä on hajallaan kullankeltaisia suomuja, jotka eivät muodosta erityistä kuviointia ja siivet ovat kauttaaltaan metallinkiiltoiset. Siiven takaosassa on keltainen, vaihtelevan kokoinen kiilamainen täplä. Takasiivet ovat ruskeat, ja niiden tyviosassa on pitkiä, ohuita, karvamaisia suomuja. Koiraan genitaaleissa *anelluksen* kärkiosassa on piikkejä. Naaraan takaruumiin neljännen jaokkeen vatsakilven läpikuultavat kohdat ovat suunnilleen saman kokoiset kuin viidennen jaokkeen vatsakilven feromonirauhasten nystyt. Päälaella on harmaiden karvojen muodostama tupsu. Siipiväli on 12&ndash;16&nbsp;mm.

Toukka on vaalea tai kellertävä. Pää on ruskea tai musta, ja keskiruumiin ensimmäisessä jaokkeessa on iso musta täplä.

## Levinneisyys ja lentoaika
Isopäistärkoita esiintyy lähes koko holarktisella alueella, ja se puuttuu vain puuttomilta, arktisilta saarilta. Suomessa se on heimonsa laajimmalle levinnyt edustaja, ja perhosta tavataan erittäin yleisenä pohjoisinta Lappia myöten kaikkialla, missä kasvaa koivuja. Sukunsa ensimmäisinä lentäjinä perhosia tavataan huhtikuun alkupuolelta toukokuun loppupuolelle huipun osuessa vapun tienoolle. Lämpiminä keväinä lento saattaa alkaa jo maaliskuun puolella.

## Elinympäristö ja elintavat
Kaikilla koivua kasvavilla paikoilla tavattava perhonen. Perhoset lentävät päivällä eivätkä tule valolle. Naaras asettaa munat veitsimäisellä munanasettimellaan ravintokasvin lehtisilmuijen tai nuorten lehtien sisään. Toukka on lehtimiinaaja ja kovertaa touko-kesäkuussa vajaan parin viikon aikana ravintokasvin lehden reunaosaan laikkumaisen miinan, jonka sisällä se elää kunnes pudottautuu jo kesäkuussa maahan, kehrää kotelokopan ja talvehtii sen sisällä.

Tutkimukset naaraiden tuottamien feromonien tehosta koiraisiin ovat antaneet syyn epäillä, että kyseessä on yhden lajin sijasta kolmesta kryptisestä lajista muodostuva ryhmälaji.

## Ravintokasvi
Toukka elää koivuilla (*Betula*).

## Lähteet

## Aiheesta muualla
* Laji.fi: Isopäistärkoi (''Eriocrania semipurpurella'')
* UniProt: Taxonomy - ''Eriocrania semipurpurella'' 
* PheroBase: Semiochemicals of ''Eriocrania semipurpurella'', the Early purple moth 
* koiraan genitaalit
* naaraan genitaalit
* lajin miina 
* Bestimmungshilfe des Lepiforums 
* microlepidoptera.nl
Opus vittatum

**Opus vittatum** (, nauha) oli Antiikin Roomassa käytetty pinnoitustekniikka, jossa Opus caementiciumista valmistetun muuriytimen pinta viimeisteltin vuorottelevin tuffikuutio- ja tiilikerroksin.

Menetelmä oli suosittu 300-luvun ensimmäisellä alkukolmanneksella.

## Lähteet
* Castrén, Pietilä: Antiikin käsikirja, Otava 2002 

## Aiheesta muualla
Caymansaarten vaakuna

**Caymansaarten vaakuna** on Caymansaarten tunnus lipun, kansallislaulun ja moton ohella. Se on otettu käyttöön vuonna 1958. Vaakuna on myös Caymansaarten lipussa.

Vaakunan kilvessä on ylhäällä leijona kuvaamassa yhteyksiä Yhdistyneeseen kuningaskuntaan. Alhaalla vettä kuvaavien raitojen päällä on Caymansaarten kolmea saarta kuvaavat kolme tähteä. Vaakunan yllä on lakipunos ja kypäränkoristeena liemikilpikonna ja ananas. Kilpikonna viittaa saarten merenkulkuhistoriaan, punos kuvaa saarten köysiteollisuutta ja ananas yhteyksiä Jamaikaan.

Alhaalla nauhassa on saarten motto *He hath founded it upon the seas*, suomeksi *Hän on perustanut sen merille*.

## Lähteet
Opus spicatum

**Opus spicatum** (, tähkä) oli Antiikin Roomassa käytetty pinnoitustekniikka, jota käytettiin ennen kaikkea lattioissa mutta myös seinissä. Siinä keskenään samanlaiset tiilenpalaset aseteltiin laastiin kalanruotokuvioksi - joka menetelmän nimen mukaisesti muistuttaa muodoltaan myös tähkää. 

Menetelmä oli käytössä 100-luvulta alkaen.

## Lähteet
* Castrén, Pietilä: Antiikin käsikirja, Otava 2002 

## Aiheesta muualla
Raymond Suvigny

**Raymond André Marie Suvigny** (21. tammikuuta 1903 Pariisi – 26. lokakuuta 1945 Pariisi) oli ranskalainen painonnostaja. Hän voitti kultaa höyhensarjassa vuoden 1932 kesäolympialaisissa Los Angelesissa. Hän oli osallistunut aiemmin vuoden 1924 kesäolympialaisiin Pariisissa.

## Lähteet
ARTA Engineering

**ARTA Engineering** (tunnettu aiemmin nimellä **Pôle Services**) on ranskalainen pikkuformulatalli. Talli perustettiin vuonna 1998 nimellä **Pôle Services**. Talli kilpaili pitkään Ranskan Formula Renault -sarjassa ja myöhemmin Eurocup Formula Renault -sarjassa ja Formula Renault WEC -sarjassa. Vuonna 2010 tallin nimeksi muutettiin ARTA Engineering. Talli on voittanut Formula Renault MEC -sarjan mestaruuden vuonna 2010 ja Formula Renault Alps Rookie Cup -luokan mestaruuden vuonna 2011. Vuosina 2011-2015 talli kilpaili jälleen Eurocup Formula Renault -sarjassa.

## Lähteet

## Aiheesta muualla
*https://web.archive.org/web/20160430005400/http://www.arta-engineering.fr/?lang=en
René Duverger

**René Duverger** (30. tammikuuta 1911 Pariisi – 16. elokuuta 1983 Caen) oli ranskalainen painonnostaja. Hän voitti kultaa kevytsarjassa vuoden 1932 kesäolympialaisissa Los Angelesissa. Hän kilpaili myös vuoden 1936 kesäolympialaisissa Berliinissä.

## Lähteet
Simelius

**Simelius** on suomalainen suku, joka tunnettiin pitkään varsinkin pappissukuna, mutta josta on 1900-luvulla tullut muidenkin alojen vaikuttajia. Osa suvun jäsenistä on suomentanut nimen muotoon *Simojoki*.

## Historia
Suku on alkujaan Pohjois-Pohjanmaalta ja sen arvellaan asettuneen noin 1400–1500-luvulla Raahen ja Saloisten tienoille, mahdollisesti jo sitä ennen Kalajokilaaksoon. Nimi on johdos vanhasta henkilön- ja talonnimestä Simi (lyhenne Simeonista) ja Saloisten Savonlahden Similän taloa on arveltu alkuperäiseksi kantataloksi, josta olisivat lähtöisin muutkin Pohjois-Pohjanmaan Simi- ja Simelius-nimiset suvut. Sen sijaan eräiden suvun jäsenten 1900-luvun alussa ottaman suomenkielisen nimen viittaus Simojokeen ei sisällä mainittavaa yhtymäkohtaa suvun historiaan.

Suvun varhaisin tunnettu jäsen on Johan Simi -niminen porvari, jonka tiedetään asuneen Raahessa vuonna 1677. Hänen pojanpoikansa Henrik Simelius (1677–1716) oli suvun ensimmäinen pappi ja myös ensimmäinen, joka käytti nimestään latinalaistettua muotoa *Simelius*. Hänen jälkeläisissään oli noin 30 pappia sekä runsaasti lukkareita. Alkuperäisten pappishaarojen sammuttua 1800-luvulla suvun myöhemmät merkittävät papit olivat lukkarien jälkeläisiä. Monista muista Suomen vanhoista pappistaustaisista sivistyssuvuista poiketen pappistraditio on elänyt nykypäivään saakka Simelius–Simojoen suvussa.

## Jäseniä
### Simelius-nimisiä
*Jakob Simelius (1785–1826), kielenkääntäjä, kirjapainon omistaja ja sanomalehtimies
*Maria Simelius (o.s. *Tulindberg*, 1792–1843), kirjapainon johtaja, Jakob Simeliuksen puoliso
*Helena Kristina Simelius (1821–1889), opettaja, Jakob ja Maria Simeliuksen tytär
*Josef Joakim Simelius (1867–1942), Kuopion tuomiorovasti
*V. K. Simelius (1877–1934), pankinjohtaja, kansanedustaja
*Paavo Simelius (1893–1978), diplomaatti
*Sakari Simelius (1900–1985), jalkaväenkenraali, puolustusvoimien komentaja, Paavo Simeliuksen veli
*Erkki J. Simelius (1904–1985), teollisuusjohtaja, V. K. Simeliuksen poika
*Eino Simelius (1931–2015), korkeushyppääjä ja kiekonheittäjä

### Simojoki-nimisiä
*Aukusti Simojoki, vuoteen 1935 *Simelius* (1882–1959), professori, kirjailija, kääntäjä, V. K. Simeliuksen veli
*Elias Simojoki, vuoteen 1926 *Simelius* (1899–1940), pappi, heimoaktivisti, poliitikko
*Heikki Simojoki, ent. *Simelius* (1906–1990), geofyysikko, professori, J. J. Simeliuksen poika
*Martti Simojoki, vuoteen 1928 *Simelius* (1908–1999), arkkipiispa, J. J. Simeliuksen poika
*Niilo Simojoki (1910–1992), eversti
*Aili Simojoki (1913–1998), muistelmakirjailija, J. J. Simeliuksen tytär
*Kaarlo Simojoki (1913–1941), sotakirjailija, Niilo Simojoen veli
*Anssi Simojoki (1944–2020), pappi, Niilo Simojoen poika

*Pekka Simojoki, muusikko

## Lähteet
Jean-Roch

**Jean-Roch** (oikealta nimeltään **Jean-Roch Pédri**, s. 3. lokakuuta 1966 Toulon, Ranska) on ranskalainen muusikko, DJ ja musiikkituottaja. Tyylilajiltaan hänen musiikkinsa edustaa dancea ja french housea.

## Diskografia
### Albumit
* *Music Saved My Life* (2012)
### Singlet
* "Can You Feel It" (2003)
* "God Bless Rock'n'Roll" (2006)
* "My Love Is Over" (2010)
* "I'm Alright" (mukana Flo Rida ja Kat DeLuna) (2011)
* "Name of Love" (mukana Nayer ja Pitbull) (2012)
Yleisurheilun sisäratojen Suomen-mestaruuskilpailut 1997

**Yleisurheilun sisäratojen Suomen-mestaruuskilpailut** järjestettiin vuonna 1997 Rovaniemellä 15.–16. helmikuuta. Moniotteluiden Suomen mestaruuksista kilpailtiin viikkoa aiemmin Turussa 8.–9. helmikuuta. 

Moukarinheiton talvimestaruuskilpailut pidettiin Porissa 1. maaliskuuta ja kiekonheiton sekä keihäänheiton talvimestaruuksista kilpailtiin Kemissä 8.-9. maaliskuuta.  

## Mitalistit
### Miehet

### Naiset

## Lähteet
* Markku Siukonen: *Urheilun vuosikirja 1998*, Gummerus 1998, s. 305–306
### Viitteet
Frátsia

**Frátsia** () on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 148 (vuonna 2011).

Frátsia sijaitsee Kytheran keskiosissa. Se muodostaa laajemman kyläyhdyskunnan (Τοπική Κοινότητα Φρατσίων, *Topikí Koinótita Fratsíon*), johon kuuluu varsinaisen Frátsian kylän lisäksi Dókanan kylä. Koko yhdyskunnan väkiluku on 167.

Frátsian alueella on suuria viljelyskelpoisia maita sekä laitumia karjaa varten. Kylän asukkaat saavat elantonsa maataloudesta, ja kylässä on vuosikymmenten ajan järjestetty maatalousnäyttelyitä. Nykyisin maatalousnäyttely järjestetään elokuisin. Entinen Kreikan parlamentin kansanedustaja Grigórios Kasimátis syntyi Frátsian kylässä.

## Lähteet
Illja Kvaša

**Illja Olehovytš Kvaša** (, s. 5. maaliskuuta 1988 Mykolajiv, Ukrainan SNT) on ukrainalainen uimahyppääjä.

Vuoden 2008 uinnin Euroopan-mestaruuskilpailuissa Eindhovenissa Kvaša saavutti ensimmäiset kansainväliset mitalinsa voittamalla metrin ponnahduslautakilpailun ja tulemalla toiseksi kolmen metrin ponnahduslaudalla. Saman vuoden kesäolympialaisissa hän saavutti pronssia kolmen metrin ponnahduslaudan parikilpailussa parinaan Oleksi Pryhorov. Hän osallistui samoissa kisoissa myös kolmen metrin ponnahduslautakilpailuun ja oli semifinaalin 15:s ja karsiutui finaalista.

Vuonna 2009 Kvaša voitti uimahyppyjen Euroopan-mestaruuskilpailuissa Torinossa sekä metrin ponnahduslautakilpailun että kolmen metrin ponnahduslautaparikilpailun Pryhorovin kanssa. Hän sijoittui samoissa kisoissa toiseksi kolmen metrin ponnahduslautakilpailussa. Rooman MM-kilpailuissa 2009 hän oli metrin ponnahduslaudalla viides.

Uinnin pitkän radan Euroopan-mestaruuskilpailuissa Budapestissa 2010 hän voitti sekä metrin ponnahduslaudan että kolmen metrin ponnahduslaudan parikilpailun. Kvašan parina oli jälleen Oleksi Pryhorov. Hän osallistui myös kolmen metrin ponnahduslautakilpailuun ja oli finaalin kuudes.

Vuoden 2011 uimahyppyjen Euroopan-mestaruuskilpailussa Kvaša sijoittui metrin ponnahduslautakilpailussa toiseksi. Saman vuoden kesäuniversiadeissa hän saavutti pronssia metrin ponnahduslaudalla. Eindhovenin EM-kilpailuissa 2012 hän sai kultaa metrin ponnahduslaudalla ja pronssia kolmen metrin ponnahduslaudan parikilpailussa sekä sijoittui viidenneksi kolmen metrin henkilökohtaisessa kilpailussa.

Lontoon kesäolympialaisissa 2012 hän sijoittui kolmen metrin ponnahduslaudan yksilökilpailussa kahdeksanneksi ja parikilpailussa neljänneksi.

Uimahyppyjen EM-kilpailuissa Rostockissa 2013 Kvaša voitti yhden metrin ponnahduslautahypyissä kultaa ja oli kolmen metrin ponnahduslaudalla neljäs. Saman vuoden Barcelonan MM-kilpailuissa hän saavutti yhden metrin ponnahduslautahypyissä hopeaa, uransa ensimmäisen MM-mitalin. Kolmen metrin ponnahduslaudalla hän sijoittui neljänneksi.

Berliinin EM-kilpailuissa 2014 Kvaša sai pronssia sekä kolmen metrin ponnahduslaudan henkilökohtaisessa että parikilpailussa. Rostockin EM-kilpailuissa 2015 hän saavutti hopeaa kolmen metrin ponnahduslaudan parikilpailussa yhdessä Oleksandr Horškovozovin kanssa ja pronssia joukkuekilpailussa Julija Prokoptšukin kanssa. Lisäksi hän oli neljäs sekä metrin että kolmen metrin ponnahduslaudan henkilökohtaisessa kilpailussa. 

Kazanin MM-kilpailuissa 2015 Kvaša saavutti hopeaa yhden metrin ponnahduslautahypyissä. Kolmen metrin laudalla hän oli kahdeksas ja parikilpailussa neljäs. Lontoon EM-kilpailuissa 2016 hän voitti kultaa metrin ponnahduslaudalla sekä sai pronssia kolmen metrin laudan henkilökohtaisessa ja parikilpailussa. Rio de Janeiron olympialaisissa hän oli kolmen metrin ponnahduslaudalla kuudes.

Kvaša  saavutti Kiovan EM-kilpailuissa 2017 kultaa metrin ponnahduslaudalla sekä hopeaa kolmen metrin henkilökohtaisessa ja parikilpailussa. Saman vuoden Budapestin MM-kilpailuissa hän sai pronssia kolmen metrin ponnahduslaudan parikilpailussa.

## Lähteet
Glukoosi-6-fosfaattidehydrogenaasin puutos

**Glukoosi-6-fosfaattidehydrogenaasin puutos** on maailmanlaajuisesti tyypillisin entsyymien puutostila, mutta Suomessa melko harvinainen. Sitä aiheuttavia mutaatioita on yli 130, ja ne periytyvät resessiivisesti X-kromosomeissa. Puutostila aiheuttaa NADPH:n ja sitä kautta pelkistyneen glutationin vähäisyyttä elimistössä. Seurauksena on hemolyyttinen anemia.

Glukoosi-6-fosfaattidehydrogenaasin puutoksesta johtuva anemia voi ilmetä erityisen voimakkaana eräiden lääkeaineiden, kuten malarialääkkeisiin kuuluvan pamakiinin tai sulfonamidilääkityksen seurauksena. Myös härkäpavun visiiniglykosidi voi johtaa toimivan entsyymin puutoksesta kärsiville vakavan hemolyyttisen anemian, favismin.

## Lähteet